cyanic-selkie/wikianc huggingface dataset:
Aleksandr Vertinski
Maanpako, Pariisi
Vallankumouksen jälkeen marraskuussa 1920 Vertinski lähti Venäjältä seurueensa kera – ensin Konstantinopoliin ja sitten Romanian Bessarabiaan, missä hänet leimattiin neuvostoagentiksi. 1923 hän esiintyi Puolassa ja Saksassa ja päätyi lopulta yhdeksäksi vuodeksi Pariisiin jossa hän esiintyi venäläisille emigranteille ja josta käsin hän teki menestyksekkäitä konserttikiertueita ympäri maailmaa. Vertinski oli baletti-impressaario Sergei Diaghilevin ja koreografi Mihail Fokinin henkilökohtainen ystävä.
Yhdysvallat ja Hollywood
Lähi-idän kiertueiden jälkeen Vertinski emigroitui monien muiden mukana Yhdysvaltoihin, jossa hänellä konserttikiertueiden aikana oli henkilökohtaisia tapaamisia Sergei Rahmaninovin, Marlene Dietrichin ja Charles Chaplinin kanssa. Hän esiintyi yksityisesti myös Vanderbiltin suvulle. Hän esiintyi myös monille arvohenkilöille kuten Walesin prinssille, Ruotsin kuningas Kustaalle, Espanjan kuningas Alfonsolle, paroni von Rothchildille ja monille muille. Vertinskille tarjottiin elokuvaroolia Hollywood -elokuvassa, mutta kamppailtuaan kaksi kuukautta englanninkielen kanssa hän päätti jättää haaveet Hollywood-urasta ja keskittyä esiintymiseen venäjäksi ja ranskaksi.
Shanghai, Kiina
Suuri lamakausi pakotti Vertinski jälleen matkaan – tällä kertaa venäläisten pakolaisten suosimaan Shanghaihin, Kiinaan, jossa hän perusti Keikarinkukka (Gardenia) -nimisen, pääasiassa paikalliselle pienelle venäläisyhdyskunnalle suunnatun kabareen.
Neuvostoliitto
1943 Vertinskin pyyntöön saada palata kotimaahansa suostuttiin. Ennakkomainonnan puutteessakin hän piti Neuvostoliitossa toista tuhatta konserttia aina Sahalinista Kaliningradiin. Hänelle tarjottiin jälleen rooleja elokuvissa, joissa hän yleensä esitti menneen maailman aristokraatteja. 1951 hän sai elokuvaroolistaan Stalinin palkinnon. Tästä huolimatta suuren isänmaallisen sodan jälkeisessä kurin kiristämisen aallossa hänen levytyksensä kiellettiin radiossa, eikä hän saanut esiintyä enää maan parhaimmilla estradeilla. Vasta 1980-luvun lopulla hänen kappaleitaan ja levyjään alettiin jälleen julkaista, ja hänestä kirjoitettiin elämäkerta (Юрий Томашевский: Дорогой длинною..., Издательство "Правда", 1990 ISBN 5-253-00063-1)
Aleksandr Vertinski kuoli Leningradissa 21. toukokuuta 1957 ollessaan Astoria-hotellissa esiintymismatkalla.
Sugi (1915)
Sugi oli keisarillisen Japanin laivaston vuonna 1915 valmistunut Kaba-luokan hävittäjä.
Valmistus
Alus tilattiin vuoden 1914 hankinnoissa Osaka Iron Worksiltä, missä köli laskettiin 24. marraskuuta 1914. Alus laskettiin vesille 16. helmikuuta 1915 ja valmistui 7. huhtikuuta.
Palvelus
Alus poistettiin alusluettelosta 1. huhtikuuta 1932.
Torsken
Torsken on Norjan kunta ja siellä sijaitseva samanniminen taajama Tromssan läänissä, Senjan saaren länsiosassa. Kunta rajoittuu pohjoisessa Bergiin sekä etelässä ja idässä Tranøyhin.
Asutuksesta suurin osa on tyypillisiä kalastajakyliä, joista taajamia ovat hallintokeskus Gryllefjord (414 as., 2006) ja Torskenin taajama (223 as., 2001). Kunnan keskiosan tärkeimpiä kyliä ovat Medby, Grunnfarnes ja Sifjord. Tammikuussa 2013 tehdyn väestönlaskennan mukaan koko kunnassa oli 880 asukasta. Kunnan nykyiset rajat muodostuivat vuonna 1964, jolloin Selfjordenin vuonon eteläpuoliset osat liitettiin Tranøyhin.
Julius Ringel
Julius Ringel (”Papa”, 16. marraskuuta 1889 Völkermarkt, Itävalta-Unkari – 11. helmikuuta 1967 Bayerisch Gmain, Länsi-Saksa) oli itävaltalaissyntyinen vuoristojääkärikenraali toisen maailmansodan aikana.
Sotilasura
Kadettikoulun jälkeen Ringel ylennettiin vänrikiksi Itävalta-Unkarin armeijaan 1909. Hän palveli ensimmäisessä maailmansodassa vuoristojääkäriyksikössä muun muassa Galitsiassa ja Italian alpeilla, jossa hän joutui sotavangiksi 1918. Sodan jälkeen hän liittyi Itävallan armeijaan, jossa taisteli kotiosavaltiotaan Kärnteniä miehittäviä jugoslavialaisten joukkoja vastaan.
Itävalta liitettiin natsi-Saksaan 1938, jolloin myös kahden maan armeijat liittyivät yhteen. Innokkaana kansallissosialistina Ringel tuki Saksan ja Itävallan yhdistymistä eli Anschlussia. Hän liittyi Wehrmachtiin everstiluutnanttina, joksi hänet oli ylennetty kuusi vuotta aiemmin Itävallan armeijassa.
Toinen maailmansota
Toisen maailmansodan alkaessa 1. syyskuuta 1939 eversti Ringel siirrettiin 268. jalkaväkidivisioonaan. Lokakuussa hänet nimitettiin komentajaksi 266. jalkaväkirykmenttiin, jonka kanssa hän osallistui Ranskan valtaamiseen kevät–kesällä 1940.
Marraskuussa 1940 Ringel ylennettiin kenraalimajuriksi ja siirrettiin 5. vuoristodivisioonan komentajaksi. Keväällä 1941 hän johti divisioonaansa Balkanin taisteluissa. Kreikan valtaamisen jälkeen divisioona kunnostautui taistelussa Britannian armeijaa vastaan Kreetalla. Ringel hermostui kreetalaisten siviilien tahdosta puolustaa kotimaataan:
Ringelin esimiehen Kurt Studentin hyväksymä käsky oli ensimmäisiä lajissaan, mutta hyvin tyypillinen, sillä saksalaiset antoivat vastaavanlaisia käskyjä lähes jokaisessa maassa, jota he toisen maailmansodan aikana miehittivät. Antautumisen jälkeen alkoivat systemaattiset kostoiskut siviiliväestöä kohtaan. Ensimmäinen joukkoteloitus tunnetaan nimellä Kontomárin verilöyly.
Yksikkö siirrettiin Italiaan Gustav-linjalle lähelle Monte Cassinoa joulukuussa 1943. Ringel komensi vuoristodivisioonaansa huhtikuuhun 1944 saakka, jolloin hän siirtyi Kroatiassa olleen LXIX vuoristoarmeijakunnan komentajaksi. Kesäkuussa seurasi ylennys täydeksi vuoristojoukkojen kenraaliksi ja siirto XVIII vuoristoarmeijakunnan komentajaksi. Tehtävän ohella hän toimi myös Salzburgin XVII sotilaspiirin komentajana. Helmikuussa 1945 sotilaspiiriin kuuluneista joukoista perustettiin osasto Ringel, jota hän johti muutaman kuukauden, kunnes Saksa antautui liittoutuneiden joukoille.
Commerzbank
pienoiskuva|upright|[[Norman Fosterin suunnittelema Commerzbank Tower Frankfurt Am Mainissa.]] Commerzbank AG Saksan toiseksi suurin pankki (1. Deutsche Bank). Sen varallisuus on 615,2 miljardia euroa. Commerzbankin osakkeella käydään kauppaa Frankfurtin pörssissä, jonka DAX-indeksiin se kuuluu.
Commerzbank ajautui ongelmiin tarjouduttuaan elokuussa 2008 ostamaan 9,8 miljardilla (laski myöhemmin 5,1 miljardiin ) eurolla Allianzilta Dresdner Bankin, jonka 1 074 Saksan konttorin verkoston se näki houkuttelevana. Kokonaan osakevaihdolla toteutettavan kaupan jälkeen Allianz omistaisi noin 30 prosenttia Commerzbankista. Hintaa pidettiin tuoreeltaan liian kovana. Vaikka se puolittuikin pankkisektorin alamäen myötä, niin sama finanssikriisi heikensi Commerzbankin toimintakykyä vielä enemmän.
8. tammikuuta 2009 umpikujaan ajautunut Commerzbank jouduttiinkin kansallistamaan osittain. Saksan valtio ottaa pankista haltuunsa 25 prosentin osuuden (ei kuitenkaan äänioikeutta) vastineeksi 10 miljardin euron pääomaruiskeesta. SPD-puheenjohtaja Franz Münteferingin mielestä kyse ei ole kansallistamisesta ja toteaa, että valtio aikoo olla mukana vain lyhytaikaisesti. Commerzbankia oli tuettu jo kuukautta aikaisemmin 8,2 miljardilla eurolla ja 15 miljardin euron lainatakauksella. Commerzbank omisti 8. tammikuuta 2009 Dresdner Bankista 60 prosenttia, ja loppuosa on tarkoitus lunastaa kuun lopussa.
Commerzbankin oma investointipankkitoiminta aiheutti vuosina 2002–2004 650 miljoonan euron tappiot, jonka johdosta liiketoimintayksikkö Commerzbank Securities lakkautettiin.
Yrityksen päämaja, 258,7 metriä (300,1 metriä antenneineen) korkea Commerzbank Tower valmistui 1997. Se oli valmistuttuaan aina vuoteen 2004 asti Euroopan korkein pilvenpiirtäjä. Aikaisempi korkein rakennus oli samaten Frankfurt Am Mainissa sijaitseva Messeturm (257 m).
Showtime (albumi)
Showtime on englantilaisen grime-laulaja Dizzee Rascalin toinen studioalbumi, jonka julkaisi XL Recordings 6. syyskuuta 2004. Albumilta julkaistiin kolme singleä; "Stand Up Tall", "Dream" ja "Off 2 Work" ja "Graftin".
Radio Sata
Radio Sata oli turkulainen rock-musiikkiin erikoistunut radioasema, jonka taajuus oli Turussa 105,5 MHz ja Salossa 105,2 MHz. Radio Sadan taajuus oli aluksi 100,1 MHz, mistä oli peräisin kanavan nimi. Radio Sadan ohjelmistoon kuului musiikin ja uutisten lisäksi muun muassa Uutissi Turust, jossa Markku Heikkilä kertoi "uutisia" Turun murteella.
Radio Sadan ensimmäiset toimitilat sijaitsivat Kauppatorin laidalla, Aurakadulla, KOP-kolmion kuudennessa kerroksessa. Sieltä radioasema muutti vuonna 1997 korttelin päähän, Aurakadun ja Yliopistonkadun kulmaan. Viimeinen sijainti oli Turun sataman ja Kakolan vankilan lähettyvillä Aurajoen rannalla aivan kevyen liikenteen lautta Förin vieressä. Nykyään Sadan entisissä toimitiloissa sijaitsee Radio City Turun toimitus.
Kohderyhmä
Varsinais-Suomen paikallisradioista Radio Sata oli kuunnelluin 25–44-vuotiaissa. Radiokanavalla oli 52 000 kuuntelijaa viikossa Varsinais-Suomessa. Se tavoitti Turun seutukunnassa joka neljännen 25–44-vuotiaan kuuntelijan ja on kohderyhmänsä markkinajohtaja.
Radio Sata oli pitkään tehnyt yhteistyötä paikallisen Turun Klubin kanssa, joka oli yksi kaupungin suurimmista keikkapaikoista. Syksyllä 2009 radio vietti 20-vuotisjuhliaan Klubilla. Musiikin, paikallisuutisten ja ajankohtaisaiheiden lisäksi Radio Sata panosti paikalliseen urheiluun ja yhteistyötä tehtiin niin paikallisten FC Interin, HC TPS:n ja TuTon kuin Raision Loimunkin kanssa.
Kiinantammisilkkikehrääjä
Kiinantammisilkkikehrääjä (Antheraea pernyi) on riikinkukkokehrääjiin kuuluva, kookas itäaasialainen perhoslaji.
Radio Sata
Omistus
Radio Sata oli alun perin Markku Heikkilän ja Kaija Väisäsen Radionomaiset Oy:n ja ProRadio Oy:n perustama ja omistama paikallisradiokanava, joka myytiin myöhemmin SBS Finlandille. SBS omistaa myös The Voicen radio- ja televisiomediat.
Kiinantammisilkkikehrääjä
Koko ja ulkonäkö
Kiinantammisilkkikehrääjä on kookas perhonen, jonka siipien pohjaväri on kellanruskea, eikä väri vaihtele kovin paljon eri yksilöiden välillä. Etusiiven kärki kaartuu etenkin koiraalla voimakkaan sirppimäisesti. Jokaisen siiven keskellä on värikäs, keskeltä läpikuultava silmätäplä ja takasiivissä silmätäplän ulkopuolen tummassa reunuksessa on keltaista väriä. Siipiväli 110–152 mm.
Radio Sata
Omistus
11.6.2012 SBS Finland kertoi laajentavansa juhannuksen jälkeen Radio Cityn kuuluvuutta, jonka vuoksi Radio Sadan nimi muuttui Radio City Turuksi ja lähetykset tehdään jatkossa samalla kaavalla kuin Iskelmän lähetyksiä eli keskitetysti. Valtaosa ohjelmavirrasta tullaan tuottamaan ja lähettämään Helsingistä päin. Aluetoimituksesta tullaan kuitenkin tuottamaan ja lähettämään paikallisuutisia, TPS:n selostettuja jääkiekko-otteluita sekä päivittäistä tunnin mittaista paikallisohjelmaa. Myös paikallismainonta tulee säilymään.
Richard Crudo
Richard Crudo (s. 1957 Brooklyn, New York) on yhdysvaltalainen elokuvakuvaaja ja ajoittainen tuottaja sekä ohjaaja. Hänen ensimmäinen kuvauksensa on vuonna 1989 valmistunut Title Shot ja sen jälkeen vuoteen 2009 mennessä hän on kuvannut 26 elokuvaa. Toistaiseksi ainoa hänen ohjaama elokuva on Against the Dark (2009) ja ainoa tuottama Federal Hill (1994).
Radio Sata
Omistus
Sadan lähetykset päättyivät lopullisesti 25.6.2012. Radio City Turku aloitti lähetykset Sadan entisillä taajuuksilla välittömästi lopetuksen jälkeen.
Kiinantammisilkkikehrääjä
Levinneisyys ja lentoaika
Kiinantammisilkkikehrääjää tavataan Itä-Aasiasta Intiaan ulottuvalla vyöhykkeellä. Euroopassa laji on levinnyt luontoon osassa Espanjaa ja Baleaareilla. Aikuiset perhoset lentävät kahtena sukupolvena toukokuussa ja elokuussa.
Elinympäristö ja elintavat
Tammimetsissä viihtyvä laji, jonka molemmat sukupuolet lentävät yöllä ja tulevat valolle. Aikuiset perhoset kuoriutuvat koteloista aamupäivällä. Naaras houkuttelee koiraita luokseen tuottamiensa feromonien avulla. Se munii ensimmäiset noin 30 munaa lepopaikkansa ympäristössä sijaitseville lehdille ja loput lennosta ravintokasveille.
Toukan tuottamaa silkkiä kutsutaan tussah-silkiksi.
Ravintokasvi
Toukka käyttää ravinnokseen pääasiassa eri tammilajeja (Quercus), mutta voi elää myös mm. pyökillä (Fagus sylvatica), koivuilla (Betula) sekä jalokastanjalla (Castanea sativa).
Mathew Klickstein
pienoiskuva|Mathew Klickstein vuonna 2018. Mathew Klickstein (1981, Kalifornia) on yhdysvaltalainen elokuvakäsikirjoittaja, -tuottaja sekä -ohjaaja. Hänen genrejään ovat muun muassa draama ja komedia.
Vicente Guaita
Vicente Guaita Panadero (s. 18. helmikuuta 1987 Torrent, Espanja) on espanjalainen jalkapallomaalivahti. Hän edustaa Englannin Valioliigassa pelaavaa Crystal Palacea.
Guaita on Valencian junioriakatemian kasvatteja ja edustusjoukkueeseen hänet nostettiin kaudella 2008–2009 Santiago Cañizaresin jäätyä eläkkeelle. Guaita teki ensiesiintymisensä edustusjoukkueessa 2. lokakuuta 2008 UEFA Cupin ottelussa portugalilaista Marítimoa vastaan.
Timo Hildebrandin lähdön jälkeen hän on toimi hetken joukkueen kakkosmaalivahtina, kunnes tammikuun siirtoikkunan aikana Valencia hankki maalilleen kokeneen César Sánchezin. Kaudeksi 2009–2010 hänet lainattiin maan toiseksi korkeimmalla sarjatasolla pelanneeseen Recreativoon. Hän voitti kauden päätteeksi Segunda Divisiónin parhaan maalivahdin palkinnon (Zamora).
Kesällä 2010 hän palasi kasvattajaseuraansa. Vuoden 2010 loppupuolella Valencian ykkös-ja kakkosmaalivahdin loukkaantumisien takia Guaitalle aukesi paikka joukkueen avauskokoonpanossa. Hän pelasi neljä perättäistä ottelua, joista yhden muun muassa Mestarien liigassa Manchester Unitedia vastaan.
Guaita pelasi kaudet 2014–2018 Getafessa.
Hanisto
Hanisto on Pirkanmaalla Kuhmoisissa Porraksen kylän lähellä sijaitseva järvi.
Maantietoa
Järven pinta-ala on 4,5 hehtaaria, se on 400 metriä pitkä ja 350 metriä leveä. Järvellä ei ole kartan mukaan saaria. Sen rantaviivan pituus on 1,5 kilometriä ja rannat ovat metsämaata. Etelärannalla on kaksi vapaa-ajan asuntoa, joille tulee tie lounaasta valtatieltä 24.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 129,5 metriä mpy. Siihen johtaa yhdeksän ojaa, joista yksi tulee Iso-Nahkiaisesta. Laskuoja lähtee järven kaakkoispäästä ja laskee 1,4 kilometrin päässä Takajärveen. Laskuojan pudotus on 26,1 metriä.
Historiaa
Vuoden 1966 peruskartassa järvi oli autio ja siihen johti vain Iso-Nahkiaisesta tuleva oja. Vuoteen 1986 mennessä järvelle oli rakennettu kaksi taloa ja järven ympäristöstä oltiin johdettu ojia järveen.
Dingo (täsmennyssivu)
Dingo tarkoittaa seuraavia asioita ja henkilöitä:
Poissonin suhde
Merkitys
Kun kappaletta, esimerkiksi sauvaa venytetään, se samalla yleensä ohenee poikittaisessa suunnassa. Erityisen helposti tämä on havaittavissa kuminauhasta sen suuren venyvyyden vuoksi. Vastaavasti jos kappaletta puristetaan kokoon, se yleensä laajenee poikittaisessa suunnassa. Tämä sanotaan Poissonin ilmiöksi, ja Poissonin suhde on materiaalin tätä ominaisuutta kuvaava suure.
Jokaisen vakaan isotrooppisen, lineaariseti kimmoisen materiaalin Poissonin suhde on arvojen -1,0 ja +0,5 välillä, koska tämä suhde sitoo yhteen Youngin moduulin, liukukertoimen ja puristuskertoimen, jotka kaikki ovat aina positiivisia. Useimpien aineiden Poissonin vakio on 0:n ja 0,5:n välillä. Jos se on tasan 0,5, aine on kokoonpuristumatonta eli sen tilavuus ei muutu puristettaessa. Tällaisia aineita ovat esimerkiksi kumi ja parafiini.
Useimmilla teräksillä ja jäykillä polymeereillä luku on lähellä arvoa 0,3, kuitenkin edellyttäen että myötörajaa ei ole ylitetty. Myötörajan yläpuolella, missä muodonmuutokset ovat palautumattomia, Poissonin suhde sen sijaan lähestyy arvoa 0,5. Kumin Poissonin luku on lähellä arvoa 0,5. Korkilla luku on lähellä nollaa, mikä merkitsee, ettei se puristettaessa juuri laajene poikittaisessa suunnassa.
Joissakin harvoissa tapauksissa materiaali päin vastoin kutistuu kokoon myös poikittaisessa suunnassa sitä puristettaessa taikka laajenee myös poikittaisessa suunnassa sitä venytettäessä. Tällaisissa tapauksissa Poissonin suhde on arvoltaan negatiivinen. Sellaisia materiaaleja ovat esimerkiksi jotkut vaahtomuovi, origamiset kalvot ja eräät grafiitin muodot.
Anisotrooppisilla materiaaleilla Poissonin suhde ei ole kaikissa suunnissa yhtä suuri ja esimerkiksi hiilinanoputkilla, laskostetuilla lehtimäisillä materiaaleilla ja hunajakennojen aukseettisilla metamateriaaleilla se saattaa joissakin suunnissa jopa ylittää arvon 0,5.
missä
Pituuden muutos
thumb|300px|right|Kuva 1: Isotrooppisesta lineaarisesti kimmoisesta materiaalista tehty kuutio, jonka Poissonin suhde on 0,5 ja johon kohdistuu x-akselin suuntainen jännitys. Vihreä esiittä kuutiota sellaisena kuin se on silloin, kun jännitystä ei ole. Punainen osoittaa kuutiota jännityksen alaisena, jolloin sen venynymä x-suunnassa on Delta L verran, kutistuma x- ja y-suunnissa \Delta L'. Oletetaan, että kuutiota venytetään x-suunnassa, kuten oheisessa kuvassa. Sen pituuden muutokselle x-suunnassa käytetään merkintää \Delta L, kun taas kutistumille y- ja x-suunnissa käytetään merkintää \Delta L'. Tällöin infinitesimaaliset kulmittaiset jännitykset ovat
Jos Poissonin suhe pysyy muodonmuutoksen aikana vakiona, integroimalla nämä lausekkeet saadaan Poissonin suhteenn määritelmän mukaan:
Kun nämä ratkaistaan ja varustetaan eksponenteilla, pituuden muutosten \Delta L ja \Delta L' välille saadaan yhteys:
Kun pituuden muutokset \Delta L ja \Delta L' ovat hyvin pieniä, saadaan ensimmäisenä likiarvona:
Tilavuuden muutos
Materiaalin muodonmuutoksesta johtuva kuution tilavuuden muutos ΔV/V voidaan nyt laskea. Koska V = L^3 ja, saadaan:
Pituuden ja paksuuden muutosten \Delta L and \Delta L' välille edellä johdetun yhteyden perusteella saadaan edelleen:
ja hyvin pienillä \Delta L:n ja \Delta L':n arvoilla saadaan ensimmäisenä likiarvona:
Isotrooppisille materiaaleille voidaan käyttää Lamén relaatiota
missä K on materiaalin puristuvuusmoduuli ja E sen Youngin moduuli.
Kaikilla isotrooppisilla aineilla Poissonin suhde on välillä. Teknisiin tarkoituksiin käytetyillä materiaaleilla se on tyypillisesti välillä.
Paksuus muutos
350px|thumb|right|Kuva 2: Kahden kaavan vertailu, toinen pienille, toinen suurille muodonmuutoksille Jos sauvaan, jonka pituus on L ja paksuus d, venytetään sen suuruisella voimalla, että sen pituus kasvaa määrän ΔL, sen paksuuden muutos saadaan lausekkeesta:
Tämä kaava pätee kuitenkin vain, jos muodonmuutokset ovat pieniä. Jos ne ovat suuria, on käytettävä seuraavaa tarkempaa kaavaa:
missä
Saatu luku on negatiivinen, mikä osoittaa, että sauvan paksuus pienenee sen pituuden kasvaessa.
Isotrooppiset materiaalit
Jos lineaariseen isotrooppiseen materiaaliin kohdistuu vain puristavia (toisin sanoen normaaleja) voimia, kappaleen pituuden muutos yhden akselin suunnassa saa aikaan muodonmuutoksia myös kahden muun ulottuvuuden suuntaisilla akseleilla. Näin ollen on mahdollista yleistää puristavia voimia koskeva Hooken laki kolmeen ulottuvuuteen:
missä:
Nämä yhtälöt voidaan yhdistää, jolloin saadaan:
Yleisimmässä tapauksessa normaalien jännitysten lisäksi esiintyy myös leikkausjännityksiä, ja Hooken lain yleistys kokonaisuudessaan voidaan ilmaista yhtälöllä
missä \delta_{ij} on Kroneckerin delta. Käyttämällä Einsteinin merkintää
yhtälö voidaan kirjoittaa yksinkertaisempaan muotoon:
Anisotrooppiset materiaalit
Anistrooppisiksi sanotaan materiaaleja, joiden ominaisuudet eivät ole samat kaikkiin suuntiin. Niillä Poissonin suhde riippuu venytyksen suunnasta. Läpimittojen muutoksia eri suunnssa kuvaavat yhtälöt
Näissä \nu on materiaalin Poissonin suhde, E sen Youngin moduuli, \textbf{n} venytyksen suuntainen yksikkövektori ja \textbf{m} venytykseen nähden kohtisuora yksikkövektori. Anisotropian tyypistä riippuen Poissonin suhde on eri suunnissa eri suuri.
Ortotrooppiset materiaalit
Ortotrooppisille materiaaleille kuten puulle Hooken laki voidaan esittää matriisimuodossa seuraavasti: missä
Ortotrooppisen materiaalin Poissonin suhde on eri suuri kussakin suunnassa (x, y ja z). Rasitus- ja venytystensorien symmetriasta seuraa kuitenkin, etteivät nämä yhtälössä esiintyvät kuusi suhdetta ole kaikki toisistaan riippumattomia. On vain yhdeksän toisistaan riippumatonta materiaalin ominaisuutta: kolme kimmomoduulia, kolme liukukerrointa ja kolme Poissonin suhdetta. Loput kolme Poissonin suhdetta saadaan yhteyksistä
Näistä yhteyksistä nähdään, että jos on. Poissonin suhteista suurin on tässä tapauksessa ), pienin taas ). Muille Poissonin suhteille voidaan esittää vastaavat yhteydet.
Poikittaisesti isotrooppiset materiaalit
Poikittaisesti isotrooppisilla materiaaleilla on isotropiataso, jossa niiden kimmoisuus­ominaisuudet ovat samat kaikkiin suuntiin. Jos oletetaan että tämä isotropia on y-z-taso, Hooken laki saa muodon missä isotropiatasoa eli y-z -tasoa on käytetty vakioiden lukumäärän vähentämiseen, sillä.
Jännitys- ja venymä­tensorien symmetriasta seuraa: Näin jää jäljelle kuusi toisistaan riippumatonta vakiota:. Poikittaisen isotropian vuoksi on kuitenkin vielä vakioiden G_{\rm yz} ja välillä rajoittava yhteys Niinpä tällaisten materiaalien kimmoisuus­ominaisuudet voidaan täysin kuvata viidellä suureella, joista kaksi on Poissonin suhteita. Oletetun symmetriatason suurempi Poissonin suhde on suurempi luvuista ja. Muut suuremmat ja pienemmät Poissonin suhde ovat yhtä suuret.
Negatiivinen Poissonin suhde ja aukseettiset materiaalit
Muutamalla aukseettisiksi kutsutuilla materiaaleilla Poissonin suhde on negatiivinen. Kun niitä venytetään pitkittäisen akselin suunnassa, myös poikittaisessa suunnassa kappaleen läpimitta kasvaa. Tämä aiheutuu yleensä erikoisella tavalla suuntautuneista, saranoituneista molekyylien välisistä sidoksista. Näiden sidosten venyessä pitkittäisessä suunnassa "saranoiden" on ikään kuin auettava poikittaisessa suunanssa, mikä ilmenee poikittaisen läpimitan suurenemisena. Tämä voidaan saada aikaan myös strukturoidusti, mikä on avannut uusia mahdollisuuksia mekaanisten metamateriaalien suunnittelussa.
Tutkimukset ovat osoittaneet, että eräillä puulajeilla ilmenee negatiivinen Poissonin suhde ainoastaan puristuskokeessa, jossa ne saadaan virumaan. Aluksi tällaisessa puristuskokeessa Poissonin suhde on positiivinen, mutta se pienenee vähitellen ja saavuttaa lopulta negatiivisen arvon. Näin ollen tämä osoittaa samalla, että puun Poissonin suhde muuttuu ajan myötä, vaikka siihen kohdistuva kuormitus pysyisi vakionakin, mikä osoittaa että sen mittasuhteet pitkittäisessä ja poikittaisessa suunnassa eivät muutu yhtä nopeasti.
Monien aineiden Poissonin suhde voidaan saada negatiiviseksi muuttamalla niiden mikroskooppista rakennetta sopivalla tavalla. Yksinkertaisessa tapauksessa aukseettisuus saadaan aikaan poistamalla osa materiaalista niin, että sen jäljelle jäävä osa muodostaa jaksollisen huokoisen rakennelman. . Hilarakenteisille materiaaleille voidaan saada vielä alempi Poissonin suhde, joka isotrooppisessa tapauksessa voi olla mielivaltaisen lähellä arvoa -1.
Nykyisin tunnetaan yli 300 kiteistä materiaalia, joilla voidaan saattaa aukseettiseen tilaan suuntaamalla kiteet sopivalla tavalla. . Sellaisia ovat esimerkiksi Li, Na, K, Cu ,Rb, Ag, Fe, Ni, Co, Cs, Au, Be, Ca, Zn, Sr, Sb ja MoS_2.
Poissonin funktio
Kun kappaleeseen kohdistuva jännitys on suuri, sen pituuden ja poikittaisen läpimitan ( ja ) välistä yhteyttä ei enää voida tyydyttävästi kuvata vakioksi käsitetyllä Poissonin suhteella. Tällöin Poissonin suhteen sijasta käytetään Poissonin funktiota, jolle on esitetty useita vaihtoehtoisia määritelmiä. Jos poikittaiselle venymälle käytetään määritelmää ja pitkittäiselle  ja poikittainen kutistuma on esitettävä pitkittäisen venymän funktiona (toisin sanoen ), yleisimmin käytettyjä ovat Henckyn, Biot'n, Greenin ja Almansin funktiot:
Poissonin ilmiön sovelluksia
Poissonin ilmiöllä on suuri vaikutus muun muassa siihen, mitä tapahtuu, kun paineistettu neste tai kaasu virtaa putkessa. Kun paine on suuri, virtaava aine kohdistaa tasaisen voiman putken sisäpintaan ja saa putken laajenemaan leveyssuunnassa. Poissonin ilmiön vuoksi se samalla myös hieman kutistuu pituussuunnassa. Tällä pituuden muutoksella voi olla havaittava vaikutus putkien liitoskohtiin, varsinkin kun sen vaikutukset kertautuvat pitkän putken jokaisessa liitoskohdassa. Jos paine on riittävän suuri, liitokset saattavat irrota, jolloin putkeen syntyy vuoto.
Poissonin ilmiöllä on merkitystä myös rakennegeologiassa. Useimpien muiden materiaalien tavoin kallioperäkin altistuu jännityksen alaisina Poissonin ilmiölle. Geologisessa aikaskaalassa maankuoren jatkuva jatkuva eroosio tai sedimentaatio voi saada aikaan tai poistaa laajoja pystysuuntaisia jännityksiä kallioperän alemmissa kerroksissa. Ne voivat laajeta tai supistus pystysuunnassa niihin kohdistuvan rasituksen vaikutusesta, jolloin niiden muoto samalla muuttuu Poissonin ilmiön vaikutuskesta myös vaakasuorassa suunnassa. Tämän vaakasuoran venymisen tai kutistumisen myötä kallioperään voi syntyä saumakohtia.
Toonika
Toonika tarkoittaa sävellajin tai sävelasteikon perussäveltä eli ensimmäistä säveltä. Duuri- ja mollisävellajeja nimitetään toonikasävelen mukaan: esimerkiksi C-duurin toonika on C, a-mollin a. Toonikaa vastaa duurissa solmisaatiotavu do ja mollissa la.
Väli toonikasta toonikaan on yksi (puhdas) oktaavi. Tonaalisessa musiikissa melodia loppuu usein toonikaan.
Toonikasointu
Toonikasointu eli peruskolmisointu on kussakin sävellajissa kolmisointu, jonka pohjasävelenä on toonika ja johon kuuluvat lisäksi sävelasteikon kolmas ja viides sävel. Duuri- ja mollisävellajien I asteen soinnusta käytetään nimitystä toonikasointu.
Normaalisti kadenssi päättyy toonikasointuun.
Liaocheng
Liaochengin kaupunki rajoittuu pohjoisessa Xingtain ja Dezhoun, idässä Jinanin, etelässä Tai’anin ja Puyangin prefektuuritason kaupunkeihin.
thumb|left|160px|Paikallishallinnollinen jako. Piirikuntatasolla kaupunki jakautuu kahdeksaan osaan seuraavasti (numerointi kuten kuvassa)
1. Dongchangfu 8. Linqing
2. Yanggu 3. Shenxian 4. Chiping 5. Dong’e 6. Guanxian 7. Gaotang
Kaupunki sijaitsee Keisarinkanavan varrella; kanava nostettiin maailmanperintölistalle vuonna 2014. Nähtävyyksiin lukeutuvat esimerkiksi Kiinan kanavakulttuurin museo, Shanshanin (Shanxin ja Shaanxin maakuntien yhteisnimitys) kiltahallin rakennukset (1734) ja Jingyangin harjanne, joka tunnetaan sekä eräänä Longshanin kulttuurin paikkana että klassisen kiinalaisen kirjallisuuden kuvaamana tapahtumapaikkana.
Viimeinen tango Pariisissa
Viimeinen tango Pariisissa on Bernardo Bertoluccin vuonna 1972 valmistunut suurta kohua aiheuttanut kulttielokuva, jota kriitikot ovat kutsuneet jopa karkeaksi pornoksi. Elokuva kertoo vanhenevan leskimiehen ja nuoren naisen suhteesta.
Marlon Brando kirjoittaa omaelämäkerrassaan Songs My Mother Taught Me (1994) improvisoineensa monissa kohtauksissa Bertoluccin kehotuksesta. Esimerkiksi kohta, jossa Paul kertoo lapsuudestaan kuvastaa Brandon omia kokemuksia hänen ollessaan nuori.
Viimeistä tangoa Pariisissa pidetään klassikkona. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. Se oli kuitenkin vaikea elokuva päänäyttelijöilleen. Brando koki Bertoluccin manipuloineen häntä, eikä hän omien sanojensa mukaan enää koskaan asettanut itseään haavoittuvaiseksi rooleja varten. Maria Schneider puolestaan traumatisoitui elokuvan raiskauskohtauksesta, sydämistyi Bertolucciin ja myöhemmin katui osallisuuttaan projektissa.
Jodibromidi
Jodibromidi (IBr) eli jodimonobromidi on jodin ja bromin muodostama epäorgaaninen molekyyliyhdiste. Yhdistettä voidaan käyttää reagenssina orgaanisen kemian synteeseissä.
Ominaisuudet
Huoneenlämpötilassa jodibromidi on tumman punaista, mustaa tai harmaata kiteistä ainetta. Yhdiste hydrolysoituu veden vaikutuksesta vetybromidiksi ja hypojodihapokkeeksi. Jodibromidi liukenee useisiin orgaanisiin liuottimiin esimerkiksi etanoliin, asetoniin, dikloorimetaani ja tolueeniin. Aine reagoi monien metallien kanssa bromideiksi ja se bromaa monia orgaanisia yhdisteitä.
Valmistus ja käyttö
Jodibromidia valmistetaan jodin ja bromin välisellä reaktiolla.
Jodibromidia käytetään alkeenien, aldehydien ja ketonien bromauksissa, rengasrakenteisten karbonaattiesterien valmistuksessa ja metalli-hiili-sidosten katkaisuun.
Ostamojärvi
Ostamojärvi (vuodesta 1948 ) on pieni järvi Norsjoen kylähallintoasutuksen alueella Käkisalmen piirissä Leningradin alueella Venäjällä. Järvi sijaitsee Suomen Neuvostoliitolle luovuttamalla alueella ja kuului Käkisalmen maalaiskuntaan. Ostamojärvi kuuluu Vuoksen vesistöön. Sen pinta on 9 metriä merenpinnan yläpuolella. Järvi laskee Puntuksenjokea pitkin Vuoksen pohjoiseen laskuhaaraan. Järven itäosaan laskee Norsjoki. Järven etelärannalla on Ostamon kylä ja itärannalla Norsjoen kylä.
Ladislav Škantár
Ladislav Škantár (s. 11. helmikuuta 1983) on slovakialainen koskimeloja ja olympiavoittaja. Škantár voitti yhdessä serkkunsa Peter Škantárin kanssa Rio de Janeiron olympialaisissa kanadalaiskaksikon olympiakullan.
MM-kilpailuissa he ovat saavuttaneet yhden kullan, viisi hopeaa ja neljä pronssia sekä EM-kilpailuissa seitsemän kultaa, yhden hopean ja viisi pronssia.
Subdominantti
Subdominantti tarkoittaa sävelasteikossa IV asteen säveltä, eli toonikan suhteen sitä säveltä, jonka sävellajissa on yksi ylennysmerkki vähemmän (tai alennusmerkki enemmän) kuin toonikaa vastaavassa. Subdominanttia vastaa duurissa solmisaatiotavu fa ja mollissa re.
Intervalli toonikan ja subdominantin välillä on kvartti ja käänteisenä kvintti. Toonika-subdominanttipari muodostaa subdominantin sävellajissa toonika-dominanttiparin, joten kitaransoitossa voimasoinnut eli puhtaat kvintit voidaan soittaa käänteisinä kvartteina.
Iso-Nahkiainen
Iso-Nahkiainen on Pirkanmaalla Kuhmoisissa Ruolahden kylän lähellä sijaitseva järvi.
Maantietoa
Järven pinta-ala on 5,3 hehtaaria, se on 500 metriä pitkä ja 300 metriä leveä. Eteläpuolinen Nahkiaisenvuori nousee 40 metriä järven pinnan yläpuolelle. Järvellä on kartan mukaan yksi pyöreähkö saari, jonka halkaisija on 60 metriä. Järven rantaviivan pituus on 1,4 kilometriä ja sen rannat ovat metsämaata. Koillispuolelta kulkee autotie. Järvi kuuluu Kuoppa-ahon vanhojen metsien suojelualueeseen ja se on todettu alueellisesti arvokkaaksi pienvedeksi. Suojelualueen raja sivuaa järven kaakkoisrantaa.
Jeff King
thumb|[[Jeff Eastin, Jeff King ja Willie Garson vuoden 2010 Comic-Conissa.]] Jeff King on yhdysvaltalainen pääasiassa televisiosarjoja käsikirjoittanut, ohjannut ja tuottanut henkilö. Hän on voittanut kolme Daytime Emmyä ja 11 Gemini-palkintoa sarjoistaan.
Mediantti
Mediantti ("välittäjä"), myös terssi ("kolmas"), tarkoittaa sävelasteikossa III asteen säveltä. Medianttia vastaa duurissa solmisaatioavu mi ja mollissa do. Yhdessä asteikon I sävelen, perussävelen eli toonikan, sekä V sävelen eli dominantin kanssa se muodostaa sävellajin peruskolmisoinnun. Duurissa toonikan ja mediantin välissä on suuri terssi, mollissa pieni terssi.
Mollin mediantti on samalla sen rinnakkaissävellajin perussävel. Mollin rinnakkaissävellaji on duuri, jolla on sama etumerkintä eli sama määrä ylennettyjä tai alennettuja säveliä kuin kyseisessä mollissa. Täten esimerkiksi a-mollin rinnakkaissävellaji on C-duuri, koska a-mollin mediantti on C.
Saundi
Saundi eli soundi eli sointi on jazz-, pop- ja iskelmämusiikissa käytettävä termi, jolla tarkoitetaan tietylle esittäjälle tai esittäjäryhmälle luonteenomaista sointikuvaa. Sen syntyyn vaikuttavat useat eri tekijät, esim. äänenmuodostus ja -toisto, sovitustekniikka ja esitystapa.
Sana saundi tulee englannin sanasta sound, ’ääni’.
Mari Sepänmaa
200px|thumb|Sepänmaa Lappeenrannan eliittikisassa 2010. Mari Johanna Bergius (o.s. Sepänmaa, s. 17. syyskuuta 1985 Alavus) on suomalainen korkeushyppääjä. Hän edustaa Alavuden Urheilijoita ja häntä valmentaa Hannu Peltola. Sepänmaa on 176 cm pitkä.
Sepänmaa edusti Suomea aikuisten maaotteluissa ensimmäisen kerran vuonna 2007 ja parhaimmillaan hän on sijoittunut maaotteluissa toiseksi Helsingissä 2008. Kalevan kisoissa hän on saavuttanut kultaa Turussa 2011 tuloksella 180 cm, hopeaa Tampereella 2008 tuloksella 178 cm sekä pronssia Lappeenrannassa 2007 silloisella ennätyksellään 181 cm ja Espoossa 2009 niin ikään tuloksella 181 cm. Sisäratojen SM-kilpailuissa hän on voittanut kultaa Joensuussa 2008 tuloksella 177 cm, Mustasaaressa 2009 180 cm ja Turussa 2010 halliennätyksellään 183 cm. Rovaniemellä 2007 hän sai pronssia tuloksella 176 cm. Ulkoradoilla hän on hypännyt parhaimmillaan 185 cm vuonna 2014.
Sepänmaa avioitui seiväshyppääjä Jere Bergiuksen kanssa syyskuussa 2015.
Mari Bergius toimii Tampereen Pyrinnössä nuorisovalmentajana.
Luettelo Finnish Dance Chartin ykkösistä vuonna 2009
Luettelo Finnish Dance Chart -listan kärkipaikkaa hallussaan pitäneistä artisteista ja singleistä vuonna 2009.
Humalainen (Kuhmoinen, Ruolahti)
Humalainen on Pirkanmaalla Kuhmoisissa Ruolahden kylän lähellä sijaitseva lampi.
Maantietoa
Lammen pinta-ala on 3,1 hehtaaria, se on 300 metriä pitkä ja 150 metriä leveä. Lammella ei ole kartan mukaan saaria ja se on autio. Sen rantaviivan pituus on 750 metriä ja rannat ovat metsämaata.
Historiaa
Vuoden 1855–1856 Kalmbergin kartastossa lampi oli merkitty nimellä Humala järvi. Vuoden 1966 peruskartassa lammen ympäristö oli ojittamatonta, mutta vuoteen 1986 mennessä lammen itäpuolinen suo oli ojitettu.
Gísli
Gísli on islantilainen miehen etunimi.
Beringinsirri
Beringinsirri (Calidris ptilocnemis) on Venäjän kaukoidässä ja Alaskassa elävä kahlaajalintu. Sen esiintymisalue ulottuu Kuriileilta ja Kamtšatkan niemimaalta Tšukotkaan, Aleuteille ja Alaskaan. Siitä tunnetaan neljä alalajia. Lajin holotyypin kuvaili Elliott Coues Saint George Islandilta Pribilofsaarilta vuonna 1873.
Kuoleman laiva
Juoni
Hylätyn oloinen mystinen musta rahtialus avomerellä suuntaa suoraan kohti matkustaja-alusta törmäyskurssilla. Matkustaja-aluksen kapteeni Ashland (George Kennedy) on perheineen aluksella, sillä matkan piti olla kapteenille uran päätösmatka ja samalla ensimmäinen laivan tulevalle kapteenille Marshallille (Richard Crenna). Väistäminen osoittautuu mahdottomaksi ja raju törmäys avomerellä surmaa suuren määrän matkustajia ja upottaa risteilylaivan. Pieni joukko eloonjääneitä pääsee nousemaan mustalle laivalle. Se vaikuttaa epäilyttävältä ja pelottavalta ja sen tyhjiä käytäviä ja huoneita korostavat hämähäkkien seitit ja 1930-luvulta peräisin oleva rekvisiitta eikä tilannetta paranna se, että osa ovista ja luukuista tuntuvat aukeilevan itsekseen ja mitä pahimmissa tilanteissa selviytyjien kannalta.
Ryhmälle selviää pian, että laiva on natsien laivaston entinen vankialus, mutta suurin yllätys on se, että miehistön ja vankien haamut ovat jääneet asuttamaan laivaa ... ja niillä on kyky kaapata haltuunsa elävien selviytyneidenkin tahto ja keho.
Kohtelu Suomessa
Valtion elokuvatarkastamo kielsi ennakkotarkastuksessa elokuvan antamalla sille ikärajan KK (Kokonaan kielletty) 24.9.1980 käyttäen kieltoperusteena elokuvan raaistavuutta, joten elokuvaa ei saanut Suomessa näyttää eikä levittää laillisesti. Uusintatarkastukessa vuonna 1984 elokuvan noin 3 minuuttia lyhennetylle versiolle heltisi jo ikäraja K18.
Aymen Rhifi
Aymen Rhifi (s. 3. elokuuta 1984) on tunisialainen jalkapalloilija, pelipaikaltaan hyökkääjä. Hän edustaa Tunisian pääsarjassa pelaavaa AS Kasserinea.
Ura
Rhifi aloitti uransa AS Marsassa kaudella 2005–2006, jolloin hän onnistui maalinteossa neljästi. Seuraava kausi meni odotettua heikommin maalien suhteen, kun Rhifi teki vain kaksi maalia kauden aikana. Hän oli kuitenkin voittamassa AS Marsalle Tunisian liigacupia vuonna 2007. Kaudella 2007–2008 Rhifi nousi esille onnistuttuaan tekemään 7 maalia AS Marsalle. Club Africain kiinnostui hyökkääjästä ja hankki hänet riveihinsä kesken kauden tammikuussa 2008. Rhifi teki kauden lopulla uudessa seurassa yhden maalin ja sijoittui Tunisian pääsarjan maalitilastossa jaetulle toiselle sijalle 8 maalilla. Kausi 2008–2009 ei mennyt odotusten mukaisesti Rhifin jäätyä maaleitta ja hän siirtyi vuonna 2009 Libyaan Olympic Azzaweyan riveihin. Rhifi kuitenkin palasi kesken kauden Tunisiaan AS Kasserineen.
Ahvenainen (Kuhmoinen)
Maantietoa
Järven pinta-ala on 1,8 hehtaaria, se on 300 metriä pitkä ja 150 metriä leveä. Järvellä ei ole kartan mukaan saaria ja se on auto. Sen rantaviivan pituus on 800 metriä ja rannat ovat metsämaata.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 149,2 metriä mpy. Siihen johtaa neljä ojaa. Laskuoja lähtee järven luoteispäästä ja laskee 1,8 kilometrin päässä Humalaiseen. Laskuojan pudotus on 10,5 metriä.
Historiaa
Vuoden 1855–1856 Kalmbergin kartastossa Ahvenainen ja kaksi sen viereistä lampea, Niinilammi ja Vähä-Ahvenainen, oli merkitty nimellä Ahven lammet. Vuosien 1966 ja 1986 peruskartoissa Ahvenaisen itärannalla oli pelto.
Washington-on-the-Brazos
Washington-on-the-Brazos on kunnallishallinnoton alue Washingtonin piirikunnassa, Texasissa, Yhdysvalloissa. Se perustettiin Texasin vielä kuuluessa Meksikoon. Vuoden 1836 konventti kokoontui Washington-on-the-Brazossa, ja Texasin itsenäisyysjulistus allekirjoitettiin siellä.
Texasin vallankumouksen aikana
Edustajat julistivat Texasin itsenäiseksi 2. maaliskuuta 1836. He hyväksyivät perustuslain 16. maaliskuuta. Edustajat ja asukkaat pakenivat 17. maaliskuuta Meksikon armeijan edetessä lähemmäs aluetta. Asukkaat palasivat sinne 21. huhtikuuta, San Jancinton taistelun jälkeen.
Vallankumouksen jälkeen
Washingtonin piirikunta perustettiin 1836. Washington-on-the-Brazos oli piirikunnan hallintokeskus vuoteen 1844, jolloin se siirrettiin Brenhamiin. Kylä oli lähes hylätty kun 1900-luku alkoi.
Peter Škantár
Peter Škantár (s. 20. heinäkuuta 1982) on slovakialainen koskimeloja ja olympiavoittaja. Škantár voitti yhdessä serkkunsa Ladislav Škantárin kanssa Rio de Janeiron olympialaisissa kanadalaiskaksikon olympiakullan.
MM-kilpailuissa he ovat saavuttaneet yhden kullan, viisi hopeaa ja neljä pronssia sekä EM-kilpailuissa seitsemän kultaa, yhden hopean ja viisi pronssia.
Vuvuzela
thumb|300px|Muovinen vuvuzela
Vuvuzela, jota kutsutaan myös stadiontorveksi, on muovinen, noin metrin pituinen ja värikäs puhallinsoitin. Se on hyvin suosittu Etelä-Afrikassa jalkapallofanien keskuudessa, ja se symboloi maan urheilukulttuuria. Sen nimen alkuperä on epäselvä, mutta arvellaan, että se pohjautuu zulun kielen sanoista "tuottaa ääntä". Vuvu merkitsee kadunkielellä suihkua.
Alkuperä
Saman tyyppistä muovista torvea tai trumpettia on käytetty Meksikon stadioneilla 1970-luvulta asti. Alun perin tinasta valmistettuna siitä tuli 1990-luvulla suosittu erityisesti Etelä-Afrikassa. Englantilaisen Daily Mirror -lehden mukaan Freddie Maake kehitteli ensimmäisen alumiinisen version vuvuzelasta jo vuonna 1965 syntymäpäivälahjaksi saamansa polkupyörän äänitorvesta. Torvi kuitenkin kiellettiin mahdollisena vaarallisena aseena, joten hän etsi muovitehtaan, joka voisi valmistaa niitä.
Vuonna 2001 eteläafrikkalainen Masincedane Sport -yhtiö alkoi valmistaa soittimia massatuotantona muovista.
Vuvuzelojen on väitetty perustuvan kudu-antiloopin sarvista tehtyihin instrumentteihin, mutta tieto on osoittautunut vääräksi.
Ääni
thumb|Muovisen Vuvuzelan taajuuskäyrä. Vuvuzela vaatii voimia huulilta ja keuhkoilta ja tuottaa ääniä, jotka muistuttavat sumusireenin tai elefantin ääntä.
Jatkuva yli 100 dB melu voi vaurioittaa suojaamatonta kuuloa jo 15 minuutissa.
Keskustelu Etelä-Afrikan jalkapallokisoissa 2010
Vuvuzelan käytöstä on keskusteltu, ja joillakin stadioneilla niiden käyttö on kielletty kokonaan. Haitallisinta soittimessa on sen meluisa ja ampiaisparvea muistuttava ääni, joka häiritsee pelaajia ja valmentajia, jotka koettavat keskittyä otteluun. Etelä-Afrikan MM-kisojen esiturnauksen aikana soittimet olivat sallittuja, ja järjestäjät pohtivat, pitäisikö ne kieltää vuoden 2010 MM-kisoissa. Esiturnauksessa yleisössä oli kuitenkin suurimmalta osalta eteläafrikkalaisia, ja koska varsinaisessa turnauksessa arvioitiin olevan huomattavasti vähemmän vuvuzelan käyttäjiä, niiden käyttö päätettiin sallia.
Kieltoa harkittiin uudestaan, kun jalkapallon MM-otteluiden alettua tuli ilmeiseksi, että pelaajat eivät kuulleet toisiaan ja koska torvia soitettiin myös stadionien ulkopuolella, melu häiritsi myös vapaalla olevien pelaajien keskittymistä. Myös television katsojat kuulivat enimmäkseen vain vuvuzelan äänen. Mahdollisen kiellon tullessa tilalle tarjottiin jo apartheidin aikana suosittua laulamista.
Kansainvälinen jalkapalloliitto Fifa kuitenkin linjasi muutama päivä MM-kisojen alettua 14.6.2010, ettei afrikkalaiseen jalkapallokulttuurin elimellisesti kuuluvien torvien käyttöä tulla kieltämään kisakatsomoissa.
Äänen vaimennus
Yle vaimensi lähetyksissään torvien ääntä äänimiksauksen avulla. Myös Ison-Britannian yleisradioyhtiö BBC etsi meluun omaa ratkaisuaan. Jatkossa BBC aikoo mahdollisesti vaimentaa vuvuzelat jo lähetysvaiheessa. Myös jos omassa vastaanottolaitteistossa on tarpeeksi hienostuneita äänenkorjauslaitteita, joilla voi korostaa tai vaimentaa tarkkoja taajuuksia, apu voi löytyä niistä. Vuvuzelan perustaajuudeksi on mitattu b-nuotti, jonka värähtelytaajuus on 233 Hz. Paras tulos saadaan, kun vaimennetaan kyseinen taajuus sekä sen yläsävelsarjan toinen (466 Hz) ja neljäs (932 Hz) sävel.
Muiden lajien järjestäjien kannanottoja
Wimbledonin tennisturnauksen katsomoon vuvuzela-torvia ei saa tuoda. “Meillä on lista kielletyistä esineistä. Räikät, vuvuzelat ja muut torvet menevät tähän kategoriaan“, järjestäjät tiedottavat. Kriketissä torvia ei aiota kieltää ennen kuin niistä aiheutuu ongelmia.
Etelä-Afrikan rugbyliitto ei salli vuvuzela-torvia otteluihinsa. Kun Etelä-Afrikka kohtasi Ranskan Kapkaupungissa 12.6.2010, kaikki vuvuzelat kerättiin portilla katsojilta pois.
Harlech
thumb|Etualalla [[Coleg Harlech, taustalla vasemmalla Harlechin linna.]] Harlech on kylä ja rantalomakohde Gwyneddissä Pohjois-Walesissa. Irlanninmeren rannalla Eryrin kansallispuiston alueella sijaitsevan kylän tunnetuin nähtävyys on Englannin kuninkaan Edvard I:n Walesin-valloituksensa turvaksi 1200-luvun lopulla rakennuttama Harlechin linna. Alun perin linna sijaitsi merenrannassa, mutta vuosisatojen myötä rantaviiva on vetäytynyt ja linna sijaitsee nykyään kalliojyrkänteen laella yli puoli kilometriä sisämaassa.
Vuvuzela
Muiden lajien järjestäjien kannanottoja
Vuvuzelan ääntä ei kuulla Suomen pesäpallopaikkakuntien pelikentillä. Pesäpalloliitto on kieltänyt kovaäänisen torven käytön pesäpallo-otteluissa. Vuvuzelan kova ääni voisi häiritä ottelun kulkua, erityisesti väärien huutamista ja kuulemista.
Moni jalkapallon Englannin Valioliigan pelaajoukkue on kieltänyt vuvuzela-torvet kotiotteluissaan.
Harlech
Harlechin kylä jakautuu linnaa, kirkkoa ja kauppakatua ympäröivään osaan kukkulanrinteessä ja alangon asuinalueisiin. Näitä yhdistää jyrkkä ja kiemurainen katu nimeltä Twtil. Harlechin kautta kulkee Llinell Cambria -rautatie.
Aiheesta muualla
52.8589°N, -4.1082°W
Vorlokin rotkorepeämä
Vorlokin rotkorepeämä on syvä rotkolaakso, joka sijaitsee Hyrynsalmen kunnassa Ukkohallan matkailukeskuksen lähellä. Kalliorepeämä sijaitsee UKK-vaellusreitin varrella. Repeämän pohjalla voi olla lunta ja jäätä vielä keskikesälläkin.
Vuvuzela
Muiden lajien järjestäjien kannanottoja
FIFA kielsi vuvuzelat vuoden 2014 jalkapallon maailmanmestaruuskisoista Brasiliassa.
Vertailu
<references group="Aviite"/>
Vuvuzelan käyttö musiikissa
Vuvuzelan käyttö taidemusiikissa on vähäistä. Yksi harvoja soittimelle tehtyjä sävellyksiä on Timo Kiiskisen barokkityylinen kaksoiskonsertto C-duuri vuvuzelalle, uruille (vaihtoehtoisesti cembalolle) ja jousiorkesterille; teoksen urkuversio sai ensiesityksensä 21.10.2010 Sibelius-akatemian Urkusalissa Helsingissä ja cembaloversio 19.12.2010 Pro Puu -galleriassa Lahdessa.
Vorlokin rotkorepeämä
Vorlokin alueen kulttuuriperintö ulottuu kivikaudelle. Kalliorepeämästä on mahdollisesti louhittu kvartsia ja kvartsiittia pientyökaluihin.
Adrián López Álvarez
Adrián López Álvarez eli Adrián (s. 8. tammikuuta 1988 Teverga, Asturia, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Osasunaa ja on pelipaikaltaan hyökkääjä.
Seurajoukkueura
Álvarez on Real Oviedon junioriakatemian kasvatti. Hänet nostettiin jo nuorena seuran edustusjoukkueeseen, joka pelasi Segunda División B:ssä. Ensimmäiselle kaudellaan hän onnistui kahteen otteeseen maalinteossa 26 ottelussa. Tuolloin hän oli kuitenkin alaikäinen, eikä hänellä ollut vielä ammattilaissopimusta. Lokakuussa 2006 Deportivo La Coruña tarjosi Adriánista 300 000 euroa ja niin hän siirtyi galicialaisten riveihin.
Kaudella 2006–2007 Adrián koki yhden uransa huippuhetkistä, kun hän onnistui maalinteossa vierasottelussa Camp Noulla Barcelonaa vastaan. Ottelu päättyi kuitenkin Barcelonan 2–1-voittoon.
Kauden 2007–2008 hän aloitti Deportivossa, mutta pelasi vain muutamia otteluita kauden ensimmäisellä puoliskolla. Maaliskuussa 2008 Adrián lainattiin baskiseura Alavésiin. Kauden jälkeen hän palasi takaisin Deportivoon. 14. elokuuta 2008 hän siirtyi jälleen lainalle, tällä kertaa Málagaan yhden kauden kestävällä sopimuksella.
28. syyskuuta 2008 Adrián teki ensimmäisen maalinsa Málagassa 2–1-voittoon päättyneessä ottelussa Valladolidia vastaan. Hänen kauden maalisaldokseen jäi lopulta kolme.
Kesällä 2009 hän palasi Deportivoon ja onnistui kauden 2009–2010 edetessä nousemaan joukkueen avauskokoonpanoon. Hän pelasi kauden aikana lopulta 34 ottelua ja teki niissä neljä maalia.